MAO-estäjät

MAO-estäjät eli monoamiinioksidaasiestäjät tai monoamiinioksidaasi-inhibiittorit tai MAO-inhibiittorit (MAOI, ) estävät monoamiinivälittäjäaineiden metabolisoitumisesta vastuussa olevien monoamiinioksidaasi-entsyymien toimintaa. Niitä käytetään lääkkeenä muun muassa masennuksen hoidossa. Koska MAO-estäjät estävät monoamiinien (kuten serotoniinin, noradrenaliiniin ja dopamiiniin) metabolisoitumista, lisäävät MAO-estäjät näiden määrää synapseissa.

Kuten serotoniinin takaisinimeytymisen estäjätkin, MAO-estäjät toimivat serotoniinin määrää lisäävästi. Kuitenkin toisin kuin SSRI-lääkkeillä, MAO-estäjien määrä on riippuvainen serotoniinista. Täten serotoniinia lisäävien kemikaalien kuten MDMA:n käyttö yhdessä MAO-estäjien kanssa saattaa aiheuttaa jopa kuolettavan serotoniinioireyhtymän. Tästäkin syystä johtuen on muiden antidepressanttien käyttö vasta-aiheista yhdessä minkään MAO-estäjän kanssa. Yleensä masennuslääkkeitä saatetaan käyttää yhdessä, mutta tästä tekevät MAOI:t ehdottoman poikkeuksen.Achté & Tamminen: Psykiatrian käsikirja, Recallmed, 1988 (s. 352–355) Muidenkin monoamiinien vapautumista lisäävien ja takaisinottoa estävien aineiden käyttöä on vältettävä, koska liian suureksi kohonneet välittäjäainemäärät voivat johtaa serotoniinioireyhtymän lisäksi hypertensiiviseen kriisiin.

Masennuslääkkeenä käytetään monoamiinioksidaasientsyymin A-tyypin estäjiä. Suomessa rekisteröityjä MAO-A -estäjiä on moklobemidi, jota myydään tuotenimillä Aurorix ja Moclobemide Ratiopharm. Moklobemidi on ollut käytössä Suomessa pitkään, sillä se tuli siellä käyttöön 1970-luvun lopulla. Aikaisemmin käytettiin epäselektiivisiä MAO:n salpaajia, kuten iproniatsidi, Marsilid sekä nialamidi, Niamid. 

MAO-B-estäjiä, esimerkiksi selegiliini ja rasagiliinia, käytetään Parkinsonin taudin hoidossa. Vuodesta 2006 MAO-B-estäjiä on käytetty Yhdysvalloissa myös masennuksen hoitoon.

Tupakka on epäselektiivinen monoamiinioksidaasiestäjä sen sisältämien beetakarboliinien takia. Positroniemissiotomografialla tehty tutkimus osoittaa tupakoijien MAO-A aktiivisuuden olevan 30 % heikentynyt ja MAO-B aktiivisuuden 40 % heikentynyt.Human monoamine oxidase is inhibited by tobacco smoke: β-carboline alkaloids act as potent and reversible inhibitorsMonoamine Oxidase and Cigarette Smoking NeuroToxicology, Volume 24, Issue 1, January 2003, Pages 75–82Irreversible inhibition of monoamine oxidase by some components of cigarette smoke Life Sciences, Volume 41, Issue 6, 10 August 1987, Pages 675–682

MAO-A:n toiminta voi olla myös geneettisesti heikompaa.A functional polymorphism in the monoamine oxidase A gene promoter Human Genetics September 1998, Volume 103, Issue 3, pp 273–279.Two genes linked with violent crime BBC 28.10.2014.

 MAO-estäjien ja tyramiinin yhteisvaikutus 
Ensimmäisen sukupolven palautumattomilla MAO-estäjillä oli ruokavaliorajoituksia runsaasti tyramiinia sisältävien ruoka-aineiden, kuten kypsytettyjen juustojen ja punaviinin, osalta. Moklobemidin yhteisvaikutusta tyramiinin kanssa pidetään mitättömänä, eikä ruokavaliorajoituksiin ole aihetta.Carruba MO, Cuzzolaro M, Riva L, Bosello O, Liberti S, Castra R, Dalle Grave R, Santonastaso P, Garosi V, Nisoli E. "Efficacy and tolerability of moclobemide in bulimia nervosa: a placebo-controlled trial." Int Clin Psychopharmacol. 2001 Jan;16(1):27–32. http://www.ncbi.nlm.nih.gov/pubmed/11195257 Hypertensiivistä vaikutusta saattaa silti esiintyä kliinisesti merkittävänä epätavanomaisen suurilla, yli 900 mg vuorokausiannoksillaBonnet U. "Moclobemide: therapeutic use and clinical studies." CNS Drug Rev. 2003 Spring;9(1):97–140. http://www.ncbi.nlm.nih.gov/pubmed/12595913 tai jos tyramiinipitoista ruokaa syödään suuria määriä ja etenkin jos henkilö kärsii verenpainetaudista.Aurorix 150 mg ja 300 mg tabletti, kalvopäällysteinen Lääkeinfo.fi

 Lähteet 
 Achté & Tamminen: Psykiatrian käsikirja, Recallmed, 1988 (s. 352–355)
 Tuomi, Olli & Alfering: Lääkkeet ja niiden käyttö, SHKS, 1977 (s. 182–183)

Viitteet

 Aiheesta muualla 

*
Luokka:Seulonnan keskeiset artikkelit